شەفەق نیوز/ رێبەر ئەحمەد وەزیر ناوخۆی هەرێم
کوردستان، ئمڕوو پەنجشەممە، نووسینگەی دابەشکردن پاسپۆرت لە قەزای چەمچەماڵ سەروە
پارێزگای سلێمانی کردەو.
ئەحمەد لە کۆنگرەیگ رۆژنامەوانی ئمڕوو وت: چەمچەماڵ
قەزای گرنگیگە و ٣٠٠ هەزار کەس لەناوی نیشتەجیین و ٩ ناحیە هاناوی و ٤٠٠ ئاوای، وهەمیش
سەدان لە خیزانەیل وکەسوکارەیل شەهیدەیل هانە ناوی.
و ئاماژە کرد ک یەکەم پاسپۆرت چاپ کریا ودریا کەسیگ
لە کەسوکارەیل شەهیدەگان ئەنفال بەد ناو.
وەزیرەگە وتیش: ئیمە شانازی کەیمن وە هەر خزمەتیگ
ئەرا دانیشتوەگان پێشکەش بکەیمن هەرچەن بویچگیش بوود، وحکومەت وەردەوامە لە خزمەت
هاووڵاتییەل و لە ئمڕووەو دانیشتوەیل چەمچەماڵ زیان چگن وەرەو ناوەند پارێزگای سلێمانی
ئەرا دەرکردن پاسپۆرت وەخوەیان نێەدوینن.
